paragraph_text: Dana 12. svibnja 1942. godine sovjetske su snage pod zapovjedništvom maršala Semjona Timošenka s područja osvojenog tijekom zimske protuofenzive započele napad prema njemačkoj Šestoj armiji. Nekoliko sovjetskih zapovjednika, pa i sâm Staljin, pogrešno su procijenili potencijal Wehrmachta te precijenili vojne sposobnosti svojih vojnika: to je dovelo do uspješnoga njemačkoga protunapada kojim su okružili napredujuće sovjetske snage i tako ih odsjekli od ostatka fronte.